दीपिकाले पनि 'बाफ्टा अवार्ड' वितरण गर्ने
बलिउड अभिनेत्री दीपिका पादुकोणले पनि बाफ्टा फिल्म अवार्ड वितरण गर्ने भएकी छिन् । डेभिड बेकम, केट ब्यान्चेट र डुवा लिपाले अवार्ड वितरण गर्ने फिल्मको कार्यक्रममा दीपिकाले पनि बलिउडबाट यो मौका पाएकी हुन् । 
काठमाडौँ — बलिउड अभिनेत्री दीपिका पादुकोणले पनि बाफ्टा फिल्म अवार्ड वितरण गर्ने भएकी छिन् । डेभिड बेकम, केट ब्यान्चेट र डुवा लिपाले अवार्ड वितरण गर्ने फिल्मको कार्यक्रममा दीपिकाले पनि बलिउडबाट यो मौका पाएकी हुन् । ब्रिटिश एकेडेमी अफ फिल्म एण्ड आर्टले आयोजना गर्दै आइरहेको यो अवार्डमा सहभागी हुन पाउँदा दीपिका पनि खुसी छिन् । खबर सार्वजनिक गर्दै दीपिकाले आयोजकप्रति कृतज्ञता प्रकट गरेकी छन् । बाफ्टा अवार्ड आगामी आइतबार लन्डनको रोयल फेस्टिभल हलमा आयोजना हुनेछ । गत वर्ष ओस्करमा पनि अभिनेत्री पादुकोण सहभागि भएकी थिइन् । पादुकोणसँगै गायिका डुवादेखि अभिनेत्री ब्यान्चेटले कुन विधाको अवार्ड वितरण गर्नेछिन् भन्ने अझै तय भइसकेको छैन। ओपनहाइमर अभिनेता सिलियन मर्फी, निर्देशक ग्रेटा गेर्विक, क्रिस्टोफर नोलनलगायत बाफ्टामा सहभागि हुने तयारी रहेको बताइन्छ ।सन् २०२३ मा दीपिकाले 'आरआरआर'लाई ओरिजिनल संगीततर्फको अवार्ड दिन ओस्करको स्टेज उक्लेकी थिइन् ।